cyanic-selkie/wikianc huggingface dataset:
Ջերաիս
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վադիմ Գալիգին
2009 թվականին Օլգա Շելեստի հետ վարել է Муз-ТВ մրցանակաբաշխությունը։
Կենսագրություն
Վադիմ Գալիգինը ծնվել է 1976 թվականի մայիսի 8-ին Բորիսովում, որտեղ ավարտել է № 7 միջնակարգ դպրոցը։ Զբաղվել է մարզական սպորտային կողմնորոշմամբ ։
1993 թվականին ընդունվել է Մինսկի ռազմա-հրամանատարական բարձրագույն ուսումնարան։
Հետագայում ծառայել է Մինսկում՝ 120-րդ դիվիզիայում, ապա տեղափոխվել Ռազմական ակադեմիա, որտեղից էլ զորացրվել է պահեստային ավագ լեյտենանտի կոչմամբ։ Ծառայել է բանակում ևս մեկ տարի, որի ընթացքում աշխատել է Միսնկի «Альфа радио» ռադիոկայանում (նրա հիմնադրումից սկսած)։
Անձնական կյանք
Վադիմ Գալիգինն ամուսնացած է եղել մոդել Դարյա Օվեչկինայի հետ, որը յոթ տարվա համատեղ կյանքից հետո հեռացել է անհայտ օդեսացու մոտ ։ Հետագայում Գալիգինն ամուսնացել է Օլգա Վայնիլովիչի (1986) հետ, որը նախկին երգչուհի և մոդել է Բելառուսից ։
Առաջին ամուսնությունից Վադիմ Գալիգինն ունի դուստր՝ Տաիսիան (ծնվել է 2000 թվականի մայիսի 24-ին), երկրորդ ամուսնությունից՝ որդի՝ Վադիմ Գալիգին կրտսերը։
Ըստ իր խոսքերի՝ ունի լեհական արմատներ ։
Ծանոթագրություններ
Կատեգորիա:Բելառուս դերասաններ Կատեգորիա:Պրոդյուսերներ Կատեգորիա:Կատակերգուներ Կատեգորիա:Բեմական կեղծանուններ Կատեգորիա:Բելառուս հաղորդավարներ
Դենիս Կրուպկե
Դենիս Կրուպկե (գեր.՝Dennis Kruppke, ), գերմանացի հարձակվող։
«Լյուբեկ»
Դենիսի առաջին պրոֆեսիոնալ ակումբը եղել է գերմանական «Լյուբեկը»։
«Ֆրայբուրգ»
2003 թվականին Դենիսը տեղափոխվել է «Ֆրայբուրգ»։ Թիմի կազմում իր դեբյուտը նշել է 2003 թվականին օգոստոսի 2-ին՝ «Բայերի» դեմ խաղում ։ Թիմի կազմում 4 մրցաշրջանի ընթացքում Դենիսը մասնակցել է 85 հանդիպման։
«Այնտրախտ»
2008 թվականին Դենիսը տեղափոխվել է «Այնտրախտ»։ Գերմանական ակուբի կազմում ութ մրցաշրջան անցկացնելուց հետո Դենիսը ավարտել է իր կարիերան ։
Արտաքին հղումներ
Կատեգորիա:Գերմանացի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ
Լունա շրջան (Նյու Մեքսիկո)
Լունա շրջան (Luna County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 7.679 կմ² է, բնակչությունը՝ 25.016 մարդ (2000 թ. տվյալներով)։ Շրջկենտրոնն է Դեմինգ բնակավայրը։ Կազմավորվել է 1901 թ.։
Կատեգորիա:Նյու Մեքսիկոյի շրջաններ
Աննա Կարենինայի սկզբունք
Աննա Կարենինայի սկզբունք, հասարակական գիտություններում նկարագրվող իրավիճակ, երբ որևէ նախագծի, մտահղացման կամ գործի հաջողությունը հնարավոր է միայն մի շարք գործոնների միաժամանակյա առկայության դեպքում և, հետևաբար, նման գործոններից գոնե մեկի բացակայությունն ամբողջ ձեռնարկությունն անհաջողության է մատնում։ Սկզբունքը տարածվել է Ջարեդ Դայմոնդի «Հրացաններ, մանրէներ և պողպատ» գրքում, որտեղ նա ուսումնասիրել է աշխարհագրական, մշակութային, բնապահպանական և տեխնոլոգիական գործոնները, որոնք հանգեցրել են ամբողջ աշխարհում արևմտյան քաղաքակրթության գերիշխանությանը։
Պատմություն
Դայմոնդը «Հրացաններ, մանրէներ և պողպատ» գրքում այս սկզբունքն օգտագործում է՝ ցույց տալու, թե ինչու են այդքան քիչ մարդկային պատմության մեջ վայրի կենդանիների ընտելացման օրինակները. բավարար է միայն մեկ անհրաժեշտ գործոնի բացակայությունը, որպեսզի կենդանին չենթարկվի ընտելացման։ Բոլոր անհրաժեշտ գործոնների միաժամանակյա համադրությունն ավելի շուտ բացառություն է։
Այն բերում է վեց անհրաժեշտ բաղադրիչ, առանց որոնց ընտելացումն անհնարին կդառնա․
Ֆիզիոլոգիայից մինչև էկոնոմիկա
Ալեքսանդր Գորբանն Աննա Կարենինայի սկզբունքն օգտագործում է ճգնաժամային երևույթների ամենալայն շրջանակի վերլուծության ժամանակ՝ ֆիզիոլոգիայում կլիմայական պայմանների փոփոխության ադապտացման ճգնաժամերից մինչև օնկոլոգիական հիվանդների հետվիրահատական մահացության դինամիկա, տնտեսությունում՝ բանկային սնանկացումից մինչև ֆինանսական շուկաներում վերելքներ ։ Իրենց աշխատանքում Գորբանը և նրա գործընկերները հետազոտում են տարբեր համակարգերի հարմարվողականությունն արտաքին միջավայրին։ Հիմնվելով գործոնների փոխհարաբերությունների և դրանց վարիացիաների վերլուծության հիման վրա՝ հեղինակները նշում են, որ բարեհաջող ժամանակահատվածներում համակարգերն իրենց նույն կերպ են պահում, իսկ ճգնաժամի պահերին վարքագիծը սկսում է փոխվել։ Այլ խոսքերով՝ հեղինակները վերաձևակերպել են Տոլստոյի աֆորիզմը հետևյալ կերպ․ «Բոլոր լավ ընտելացված համակարգերը նման են, բոլոր չընտելացված համակարգերը չեն կարողանում հարմարվել յուրաքանչյուրին յուրովի», - և ավելացրել, - «Դա պարադոքսալ է թվում, բայց երբ համակարգերի միջև տարբերությունը մեծանում է, դրանք միաժամանակ դառնում են ավելի փոխկապակցված» ։
«PayPal»-ի հիմնադիր Փիթեր Տիլը իր «Zero To One» գիրքը սկսում է՝ հղում կատարելով Աննա Կարենինայի սկզբունքին՝ ցույց տալով դրա հետևանքը բիզնեսում․ «Բոլոր երջանիկ ընկերությունները տարբեր են, բոլոր դժբախտ ընկերությունները նման» (այն մասին, որ նրանց չի հաջողվել խուսափել «նույնությունից» կամ մրցակցությունից)'' ։
Դուեյն Մուրը նկարագրում է էկոլոգիայի ոլորտում Աննա Կարենինայի սկզբունքի կիրառումը. էկոլոգիական ռիսկի հաջող գնահատականները բոլորը նույնն են, էկոլոգիական ռիսկի յուրաքանչյուր անհաջող գնահատումը ձախողվում է յուրովի։ Աննա Կարենինայի սկզբունքը վերաբերում է նաև բազմաթիվ սթրեսորներով էկոլոգիական ռիսկի գնահատմանը ։
Գրականություն
Կատեգորիա:Սկզբունքներ Կատեգորիա:Մշակութային մարդաբանություն
Տաուկայ-Գայնա
Տաուկայ-Գայնա (Таукай-Гайна, Тауҡай-Гәйнә), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 220 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Սոսնովկա (գյուղ, Բելորեցկի շրջան)
Սոսնովկա (Сосновка, Сосновка), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 870 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Անաստասիա Սևաստովա
Անաստասիա Սևաստովա (Anastasija Sevastova, ), ռուսական ծագումով լատվիացի թենիսիստուհի, Կանանց թենիսի ասոցիացիայի (WTA) 3 մրցաշարերի հաղթող։
Կենսագրություն
Անաստասիա Սևաստովան ծնվել է 1990 թվականի ապրիլի 13-ին Լիեպայայում, Լատվիա։
Անաստասիան թենիով սկսել է զբաղվել վեց տարեկան հասակում։ Նախընտրում է կավե կոշտ ծածկույթը, իսկ սիրելի հարվածը համարում բեքհենդը։
Անաստասիայի մայրը՝ Դիանա Գոլովանովան, անգլերենի ուսուցչուհի է։
Սևաստովային տանջում են իր ոտքերի խնդիրները, որը պատճառով նա ստիպված է լինում կրել հատուկ կոշիկ ։
Առաջնություններում ելույթների պատմություն
2018 թվականի հունիսի 18-ի դրությամբ
Ո, պարտություն որակավորման առաջնությունում։ Ռ, ռաունդ։
Արտաքին հղումներ
Կատեգորիա:Լատիշ թենիսիստներ
Միռա (գյուղ, Հաասլավա շրջան)
Միռա (Mõra), գյուղ Էստոնիայի Տարտումաա նահանգի Հաասլավա շրջանում։
Արտաքին հղումներ
Կատեգորիա:Էստոնիայի Տարտումաա նահանգի Հաասլավա շրջանի բնակավայրեր Կատեգորիա:Էստոնիայի գյուղեր
Սուրիմի
Սուրիմի |擂り身|Сурими|отбитое и мелко изрубленное мясо}}, ճապոնական ուտեստ, որը սովորաբար պատրաստվում է սպիտակ ձկներից (օրինակ՝ պոլոկ, ՀԵԿ, ծովային բաս, հեռավոր արևելյան սարդինա, սկումբրիա) կամ ծովախեցգետիններից՝ սառեցնելով և մանրացնելով միատարր զանգվածի մեջ։
Սուրիմին չունի ուժեղ հոտ և համ, ուստի այն հաճախ օգտագործվում է տարբեր ծովամթերքների նմանակման համար՝ ավելացնելով ներկանյութեր և համեմունքներ։ Սուրիմիից ամենահայտնի մթերքներից մեկը ծովախեցգետնի ձողերն են։
Պատմություն
Նույնիսկ հին ժամանակներում (սուրիմիի մասին առաջին հիշատակումները տեղի են ունենում 1100 թվականին) ճապոնացիները նկատել են, որ սպիտակ մսով աղացած և քամած օվկիանոսային ձկներից կարելի է ձեռք բերել նման զանգված, որը կունենա գրեթե աննկատելի, բայց հաճելի համ և հոտ, որից կարելի է քանդակել տարբեր ձևեր։ Այնուամենայնիվ, սուրիմիի մասին առաջին հիշատակումները տեղի են ունեցել 1100 թվականին։ Առավել տարածված էին ձկան գնդիկները կամ երշիկները սուրիմիից, որոնք սկսեցին կոչվել «կամաբոկո»։ Երբ խոհարարական արվեստը զարգանում էր, ճապոնացի խոհարարները սուրիմիից նոր ուտեստներ էին հորինում։
Սուրիմիի արտադրությունը Ռուսաստանում
Նաև սուրիմիի արտադրության հզորությունը կենտրոնացած է Ռուսաստանի հեռավոր Արևելքում ։
Խևշա
Խևշա (ხევშა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1340 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 19 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Սուվլակի
Սուվլակի, մանր կտրատված մսից խորոված, որը պատրաստվում է փայտե շամփուրների վրա և հատուկ է հունական խոհանոցին։ Հունաստանում սուվլակի պատրաստում են հիմնականում խոզի, այլ երկրներում ոչխարի, հավի ինչպես նաև ձկան մսերից։ Միսը միջին չափերի բաժանելուց հետո մարինացվում է, որի համար անհրաժեշտ է ձիթապտղի յուղ, կիտրոնի հյութ, օրեգանո, աղ և պղպեղ, որից հետո անց է կացվում փոքրիկ շամփուների վրա և խորովվում բացօթյա կրակին կամ ածուխի վրա։ Սուվլակին համարվում է հունական արագ սննդի առաջատար, այդ իսկ պատճառով այն վաճառվում է գրեթե բոլոր արագ սննդի կետերում։ Շատ հաճախ այն վաճառվում է շամփուրներով, չոր հացի և կիտրոնի հետ, կամ այն հանվում է և թաթախվում տոմատի հյութի մեջ, վաճառվում սոխի և չորացրած հացի հետ, հնարավոր է նաև հազարով աղցանով, կարտոֆիլի ֆրիով, մանանեխով և կետչուպով։ Կիպրոսում շատ հաճախ հացից գրպանիկներ են պատրաստում միջուկի համար։ Աղցանի համար կարելի է օգտագործել վարունգ, լոլիկ և կաղամբ։
Կատեգորիա:Հունական խոհանոց Կատեգորիա:Հունական հայտնագործություններ Կատեգորիա:Արագ սնունդ
Յոշիրո Մորի
Յոշիրո Մորի ( ճապոներեն ` 森 喜朗, )` ճապոնացի քաղաքական գործիչ, 2000 թ. ապրիլի 5-ից մինչև 2001 թ. ապրիլի 26-ը եղել է Ճապոնիայի 85-րդ և 86-րդ վարչապետը։
Կենսագրություն
Ծնվել է Ճապոնիայի ներկայիս Նոմի քաղաքում։ Մայրը մահացել է, երբ Յոշիրոն յոթ տարեկան էր։ Սովորել է Թոքյոյի Վասեդա համալսարանում։ Ավարտելուց հետո աշխատել է պահպանողական "Սանքեյ Շիմբուն" թերթում։
1982 թվականից մինչև 1983 թվականներն զբաղեցրել է կրթության, 1992 թվականից մինչև 1993 թվականը՝ արտաքին առևտրի և արդյունաբերության, իսկ 1995 թվականից 1996 թվականը՝ շինարարության նախարարի պաշտոնները։ Նաև 1993 թ. ընտրվել է լիբերալ-դեմոկրատական կուսակցության գլխավոր քարտուղար ։ Յոշիրո Մորիի կենսագրությունը։ Վարչապետ է դարձել 2000 թ. ապրիլին, փոխարինելով ուղեղի կաթվածից մահացած Քեյզո Օբուչիին։ Բնութագրված լինելով որպես "լվի սիրտ և շնաձկան ուղեղ ունեցող", նա եղել է ամենացածր հեղինակություն ունեցած վարչապետը։
Ներկայումս Ճապոնիայի ռեգբիի, ինչպես նաև՝ ճապոնա-կորեական խորհրդարանականների միությունների նախագահն է։ 2004 թ. նշանակվել է 2020 թ. օլիմպիական խաղերի կազմկոմիտեի ղեկավար ։
Արտաքին հղումներ
Կատեգորիա:Ճապոնիայի վարչապետներ Կատեգորիա:1937 ծնունդներ Կատեգորիա:Պադմա Բհուշան շքանշանի ասպետներ Կատեգորիա:Ճապոնացի քաղաքական գործիչներ
Լա Կրուա Կոնտես
Լա Կրուա Կոնտես (La Croix-Comtesse), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Լուլե կանտոնի կազմի մեջ։
Համայնքի INSEE կոդ՝ 17137։
Միռաստե
Միռաստե (Mõraste), գյուղ Էստոնիայի Ռապլամաա նահանգի Մյառյամաա շրջանում։
Լա Կրուա Կոնտես
Բնակչություն
Համայնքի բնակչությունը 2010 թվականին կազմում էր 204 մարդ։
Միռաստե
2011 թվականի տվյալներով գյուղում բնակվում էր 32 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Մյառյամաա շրջանի բնակավայրեր Կատեգորիա:Էստոնիայի գյուղեր
Լա Կրուա Կոնտես
Արտաքին հղումներ
Կատեգորիա:Ֆրանսիայի համայնքներ
Այնթապի թեմ
Այնթապի թեմի իրավազորության մեջ էին մտնում Օսմանյան կայսրության Այնթապի և Քիլիսի շրջանի տարածքները։ 1911 թվականի տվյալներով Այնթապի թեմում Հայ առաքելական եկեղեցու հավատացյալների թիվը 30'000 էր, համայնքները 4-ն էին , հայ բողոքականները՝ 4000-ը , Հայ կաթոլիկ եկեղեցու հետևորդները՝ 1000-ը ։
Այնթապի թեմն ուներ 6 եկեղեցի ։
Հասուն տարիք
Հասուն տարիք (30-ից, մինչև 60-70 տարեկան), անհատի օնտոգենետիկ զարգացման փուլ, որը նախորդում է ծերացմանը։ Հասունությունը մարդկանց մեծամասնության համար կյանքի ամենաերկարատև շրջանն է։ Նրա վերին սահմանը տարբեր հեղինակներ տարբեր կերպ են սահմանում՝ 50-55 տարեկանից մինչև 65-70 տարեկան։ Սովորաբար այս տարիքային փուլի եզրափակումը կապում են կենսաթոշակի անցնելու հետ։ Ըստ Էրիկ Էրիկսոնի՝ հասունությունն ընդգրկում է 25-ից մինչև 65 տարեկանը, այսինքն՝ 40 տարի։ Եթե հաշվի առնենք, որ հասունության վերին սահմանը կախված է մարդու անհատականությունից, ապա նրա տևողությունը կարող է գնահատվել լայն սահմաններում, ընդհուպ մինչև 50 տարի և ավել։ Հասուն տարիքը նշանակալից տարիքային փուլ է, որը պայմանավորում, բնութագրում է մարդու կյանքն ամբողջությամբ։ Հասունությունը երբեմն համարվում է անձի ամբողջական «ծաղկման» շրջանը, երբ մարդը կարող է իրացնել իր ամբողջ պոտենցիալը, հաջողության հասնել կյանքի բոլոր ոլորտներում։ Սա սեփական առաքելության իրականացման ժամանակաշրջանն է, ինչպես մասնագիտական կամ հասարակական գործունեության, այնպես էլ սերունդների հաջորդականության տեսանկյունից։
Անձի զարգացման առանձնահատկություններ
Հասունության տարիքում, ինչպես և երիտասարդության ընթացքում, կյանքի գլխավոր կողմեր համարվում էին մասնագիտական գործունեությունը և ընտանեկան հարաբերությունները։ Սակայն դրանք պայմանավորող զարգացման սոցիալական իրադրությունն էապես փոխվում է. եթե երիտասարդության տարիքում այն ներառում էր ընտրած մասնագիտության տիրապետումը և «կյանքի ընկերոջ» ընտրությունն ու ընտանիքի ստեղծումը, այսինքն՝ իշխում էր կյանքի գլխավոր կողմերի ստեղծման, կազմակերպման իրավիճակ, ապա հասուն տարիքում դա սեփական անձի իրացման, սեփական պոտենցիալի բացահայտման իրավիճակն է և մասնագիտական գործունեության մեջ և ընտանեկան հարաբերություններում։
Էրիկսոնը հասունության հիմնական խնդիրը համարում էր արդյունավետության և իներտության միջև ընտրությունը, որոնք բնութագրում են համապատասխանաբար զարգացման պրոգրեսիվ և ռեգրեսիվ ուղիները։ Արդյունավետություն հասկացությունը ներառում է ինչպես ստեղծագործական և արտադրական արդյունավետությունը, այնպես էլ հաջորդ սերնդի դաստիարակության մեջ ներդրումը։ Արդյունավետության բացակայությունը՝ իներտությունը հանգեցնում է միայն սեփական անձի մեջ պարփակվածության, անձնական պահանջմունքներով տարվածության։
Հասունության կարևոր առանձնահատկությունն է սեփական կյանքի բովանդակության համար պատասխանատվության գիտակցումը՝ և ուրիշների, և ինքդ քո առաջ։
Հասուն մարդու անձնային զարգացումը պահանջում է չարդարացված մաքսիմալիզմից հրաժարում, որը բնորոշ է պատանեկությանն ու մասամբ՝ երիտասարդությանը։ Բանն այն է, որ կուտակված փորձը, գիտելիքները, կարողությունները մարդու համար մեծ արժեք են ներկայացնում, բայց կարող են դժվարություններ առաջացնել նոր առաջընթացային գաղափարների ընկալման ժամանակ, արգելակել նրա ստեղծագործական հնարավորությունների աճը։ Անցած փորձը խելամիտ ճկունության բացակայության պայմաններում կարող է դառնալ կոնսերվատիզմի, ռիգիդության աղբյուր։
Մարդկանց մի մասի մոտ հասուն տարիքում դրսևորվում է ևս մեկ՝ «ոչ պլանային» ճգնաժամ, որը ծագում է ոչ թե երկու կայուն տարիքային փուլերի սահմանին, այլ նույն տարիքային փուլի ներսում։ Դա, այսպես կոչված, 40 տարեկանի ճգնաժամն է։ Այն կարող է դրսևորվել և ավելի վաղ, կամ ավելի ուշ։ Սա կարելի է ասել, 30 տարեկանի ճգնաժամի, կյանքի իմաստի ճգնաժամի կրկնությունն է։ Այն առաջանում է այն ժամանակ, երբ 30 տարեկանի ճգնաժամը չի հանգեցրել էքզիստենցիալ խնդիրների արդյունավետ լուծմանը։
Ինչպես 30 տարեկանի ճգնաժամի արդյունքում, այս տարիքում էլ մարդը զգում է անբավարարվածություն իր կյանքից, կենսական պլանների և դրանց իրացման միջև անհամապատասխանություն։
Մասնագիտական գործունեության հետ կապված խնդիրներից զատ՝ 40 տարեկանի ճգնաժամը կարող է պայմանավորված լինել նաև ընտանեկան հարաբերությունների սրմամբ։ Այս ժամանակահատվածում սովորաբար երեխաները սկսում են ապրել ինքնուրույն կյանքով, մահանում են որոշ մոտիկ բարեկամներ, ավագ սերնդակիցներ։
Ամուսինների կյանքի ընդհանուր կողմի՝ երեխաների կյանքին անմիջական մասնակցության, ինչպես նաև որոշ մոտ մարդկանց կորուստը, նպաստում է ամուսնական հարաբերությունների վերջնական գիտակցմանը։ Եվ եթե երեխաներից բացի՝ ամուսիններն ուրիշ նշանակալից բան չի կապում, ընտանիքը կարող է քայքայվել։
40 տարեկանի ճգնաժամի դրսևորման դեպքում մարդը պետք է մեկ անգամ ևս վերակառուցի իր կյանքի մտահղացումը, վերամշակի իր «Ես»-կոնցեպցիան։ Այս ճգնաժամի հետ կարող են կապված լինել կյանքում տեղի ունեցող լուրջ փոփոխությունները՝ ընդհուպ մինչև մասնագիտության փոփոխություն, նոր ընտանիքի ձևավորում։
Հասունության տարիքի կենտրոնական նորագոյացությունը արդյունավետությունն է՝ որպես ինտեգրալ կազմավորում. մասնագիտական արդյունավետությունը և ներդրումը կյանքում ապագա սերնդի հաստատման և զարգացման մեջ։ Այս կերպ, եթե երիտասարդության տարիքում կենտրոնական նորագոյացությունն են համարվում մի կողմից ընտանեկան հարաբերությունները՝ ներառյալ մայրությունն ու հայրությունը, մյուս կողմից՝ մասնագիտական կոմպետենտությունը, ապա հասունության տարիքում նրանց հիմքում ընկած է արդեն միասնական կազմավորում, նախորդ տարիքի նորագոյացությունների զարգացման ինտեգրալ արդունքները։
40 տարեկանի ճգնաժամի դրսևորման ժամանակ կարելի է խոսել նաև հասունության ևս մեկ կարևոր նորագոյացության մասին. կյանքի մտահղացման շտկումների և դրա հետ կապված Ես-կոնցպցայի փոփոխությունների մասին։
Մասնագիտական գործունեության արդյունավետության խնդիրները շատ հեղինակներ կապում են «ակմե»՝ գագաթնակետ, հասկացության հետ։ Այս հասկացությունն առաջացել է դեռևս անտիկ ժամանակներից։ Հին հույների կողմից հասունության հասկացումը որպես «ակմե», իր արտացոլումն է գտել և տարիքային հոգեբանության այն մասում, որն ուսումնասիրում է հասունությունը՝ «ակմեոլոգիա»։
Հետազոտողների մի մասը, ինչպես օրինակ՝ Կլապարեդը, ենթադրում են, որ հասուն տարիքում հասնելով իր մասնագիտական գործունեության գագաթնակետին՝ մարդը դադարեցնում է իր զարգացումը, ստեղծագործական պոտենցիալը։ Այնուհետև տեղի է ունենում անկում, մասնագիտական արդյունավետության աստիճանական նվազում, այն ամենալավը, որ մարդը կարողացել է անել իր կյանքում ար մնացել է անցյալում։
Անհրաժեշտ է հաշվի առնել, որ հասուն տարիքում մարդկանց մեծամասնության մոտ որոշակի ժամանակահատվածից սկսած հոգեկան ֆունկցիաների զարգացման մեջ սկսում են ինվոլյուցիոն գործընթացներ։ Դա կապված է սկսվող կենսաբանական ծերացման հետ։ Դրա հետ մեկտեղ Բորիս Անանևի և նրա աշակերտների աշխատանքը ցույց է տվել, որ հոգեկան ֆունկցիաների զարգացումը հասունության տարիքում բարդ է և անորոշ։
Հասունության վաղ և միջին փուլերում շարունակվում է ընդհանուր հատկությունների պրոգրեսիվ զարգացումը։ Սակայն առկա է և պրոգրեսիվ զարգացման երկրորդ փուլը՝ կապված հոգեկան ֆունկցիաների մասնագիտացման հետ մասնագիտական գործունեության ընթացքում։ Այսպես օրինակ, կարող են շարունակվել պրոգրեսիվ զարգանալ հատուկ մտածողության տեխնիկական և այլ տեսակները. ստեղծագործական երևակայությունը, մասնագիտական հիշողությունը և այլն։
Բոլոր այս դեպքերում մասնագիտական արդյունավետության գագաթնակետը կախված է վարպետության, գիտելիքների, փորձի և մյուս կողմից՝ ֆիզիկական պատրաստվածության օպտիմալ համադրությունից։ «Ակմե»-ի տևողության վրա ազդում են մարդու անհատական-անձնային առանձնահատկությունները։
Հատուկ հետաքրքրություն է ներկայացնում «ակմե»-ի խնդիրը ստեղծագործական մասնագիտությունների համար՝ գիտնականներ, գրողներ, նկարիչներ։ Կան ստեղծագործական «փայլուն բռնկումների» բավական հայտնի օրինակներ։
Դրա հետ մեկտեղ կան շատ այլ օրինակներ, որոնք վկայում են մինչև կյանքի վերջ շարունակվող ստեղծագործական բարձրագույն արդյունավետության մասին։ (Լեոնարդո դա Վինչի, Ալբերտ Այնշտայն Անտոն Չեխով և այլք)։
Ինչպես տեսնում ենք մասնագիտական, ստեղծագործական գագաթնակետի առկայություն շատ մասնագիտությունների համար պարտադիր չէ և որոշվում է մարդու անհատական առանձնահատկություններով։ Երբեմն ստեղծագործական արդյունավետության ժամանակավոր կամ վերջնական անկումը կախված է ծանր կենսական հանգամանքներից։ Իհարկե, «ակմե»-ի փուլում որոշիչ նշանակություն ունի անձի ուղղվածությունը, նրա համար գերակա դրդապատճառը։
Երեխաների հետ հարաբերություններ
Հասունությունը կյանքի բոլոր ոլորտներում արդյունավետության ժամանակահատվածն է։ Հասուն մարդու կարևորագույն խնդիրներից մեկը իր երեխաներին մեծացնելն է։ Ծնողների մոտ մեծացող երեխաների հետ հարաբերությունները տարբեր կերպ են հաստատվում՝ կախված տարբեր հանագամանքներից։ Որոշիչ գործոններից մեկը երեխայի հետ հուզական կապվածությունն է։ Հոգեբանության մեջ սովորաբար դիտարկվում է 3 տարբերակ՝ հուզական հիմք կարող է դառնալ անպայման սերը, պայմանական սերը, երեխային մերժումը։
Անպայման սիրո պարագայում երեխային սիրում են անկախ նրանից, թե նա ինչպիսին է։ Հենց այսպիսի սեր է անհրաժեշտ երեխային, չնայած վերջինս դեռ վերջնականապես չի պայմանավորում նրա բարենպաստ անձնային զարգացումը։
Պայմանական սերը ոչ անկեղծ սերն է։ Երեխային սիրում են, և այդ սերը ցույց տալիս այն ժամանակ, երբ երեխան պատասխանում է ծնողների պահանջներին և սպասելիքներին։ Նրան սիրում են, երբ անհանգստություն չի պատճառում, լավ է սովորում, ընտրում է կյանքի այն ուղին, որը նպատակահարմար է ընտանիքի ավագ անդամներին, երբ երեխայի հաջողություններով կարելի է ուրախանալ։ Ինչքան քիչ են ծնողների այսպիսի ուրախություն պարգևող պահերը, այնքան քիչ է երեխան ստանում ջերմություն, սեր։
Երեխային մերժումը տարբեր ընտանիքներում արտահայտվում է տարբեր կերպ, կարող է գիտակցվել կամ չգիտակցվել ծնողների կողմից։ Երեխայի համար այսպիսի անբարենպաստ իրավիճակը կարող է առաջանալ ինչպես ոչ բարեկեցիկ, այնպես էլ արտաքնապես բարեկեցիկ ընտանիքներում։
Այսպիսի վերաբերմունքը վաղ, թե ուշ ազդում է երկու սերունդների հարաբերությունների վրա։ Երեխայի մեկուսացումը, օտարումը ծնողներից առավել լավ արտահայտվում է դեռահասության տարիքում։ Պատանեկության և երիտասարդության տարիքում երեխաներին հնարավորություն է ընձեռնվում հեռանալու տնից՝ օգտագործելով տվյալ իրավիճակը, ստեղծելու իրենց սեփական ընտանիքները։
Սակայն ծնող-երեխա հարաբերությունների առանձնահատկությունները որոշվում են ոչ միայն հուզական հիմքով, այլև դաստիարակության ոճով։ Ծնող-երեխա հարաբերությունները կախված են նաև երեխայի անձնային առանձնահատկություններից։ Հայտնի է, որ երեխայի անհատական առանձնահատկություններն անհրաժեշտ է հաշվի առնել դաստիարակության և ուսուցանման գործընթացում։
Հասունության տարիքում հարաբերությունների յուրօրինակությունը պայմանավորված է նրանով, որ մեծանալո երեխաներն աստիճանաբար լքում են իրենց հայրական տունը, արդյունքում՝ ծնողները մնում են մենակ, զրկվում սովորական կապերից, հոգսերից և ստիպված են լինում որոշակիորեն վերակառուցել իրենց հարաբերություններն ու կենսակերպը։
Հասունություն և հոգեբանական տարիք
Առանձնացվում են երեք փոխկապակցված, բայց բայց միմյանց հետ չհամընկնող տարիքներ՝ խրոնոլոգիական (անձնագրային), ֆիզիկական կամ կենսաբանական, հոգեբանական։ Շատ հաճախ մարդու ֆիզիկական տարիքը խիստ տարբերվում է նրա անձնագրային տարիքից։ Օրինակ՝ 40 տարեկանում օրգանիզմի բոլոր օրգան-համակարգերը կարող են գործառնել, ինչպես երիտասարդինը, բայց կարող են հայտնաբերվել և ծերության բոլոր հատկանիշները։
Հոգեբանական տարիքը բնութագրում է այն, թե ինչպես է մարդը իրեն զգում և գիտակցում։ Այն մեծապես ազդում է ֆիզիկական տարիքի վրա, և ոչ միշտ է համընկնում նրա հետ։
Տարիքային փուլերի սահմանաները շատ պայմանական են. ինչպես նշում է Անանևը, ինչքան ավելի ուշ է տարիքային փուլը, այնքան անորոշ են դառնում նրա սկիզբն ու վերջը։
Հոգեբանական տարիքը տարիքային նույնականացումն է, որը կարող է ունենալ գիտակցվածության տարբեր աստիճաններ։ Մարդը, վերագրելով իրեն որոշակի տարիքային փուլի, կողմնորոշվում է ոչ այնքան այդ տարիքի սահմանների վրա, որքան այդ տարիքային փուլի բովանդակության վրա. իր համար առանձնահատուկ հարաբերությունների ոլորտ, կենսակերպ՝ գործունեություն, հետաքրքրություններ, կենսական ռիթմ, ձեռք բերվող անձնային նորագոյացություններ։
Հոգեբանական տարիքը, տարիքային նույնականությունը ինքնագիտակցության ասպեկտ են՝ կապված ժամանակի մասին պատկերացումների հետ։ Ժամանակային հեռանկարը տարիք հետ ընդլայնվում են։ Հասունության տարիքում հեռանկարի փոփոխությունները կապված են ժամանակի ընթացքի տարբեր զգացողությունների հետ, որը կարող է սուբյեկտիվորեն արագանալ կամ դանդաղել, ապրվել որպես անընդհատ կամ ընդհատվող ընթացք։
Տարիքի հետ փոխվում է և ժամանակի արժեքը, առավել նշանակալից է դառնում անձնական ժամանակը՝ ինքնագիտակցության զարգացման, սեփական գոյության վերջավորության և սեփական հնարավորություններն իրացնելու անհրաժեշտության գիտակցման շնորհիվ։ Հոգեբանական տարիքը լցված է իրադարձություններով, ապագայի նպատակներով, դրդապատճառներով, որոնք զարգանում են ներկայիս գործունեության մեջ։
Հոգեբանական տարիքն անմիջականորեն կախված է մարդու ժամանակային հեռանկարից, առանց նրա գոյություն չունի։ Հասունության տարիքում հոգեբանական տարիքը մեծապես կախված է մարդու անհատական առանձնահատկություններից, նրա աձնային ուղղվածությունից, կենսանպատակների և դրանց իրացման առանձնահատկությունից։ Միևնույն ժամանակ, անձի հետագա զարգացումը մեծապես որոշվում է հոգեբանական տարիքի դինամիկայով։
Հասունության տարիքում հնարավոր են հոգեբանական և խրոնոլոգիական տարիքների հարաբերակցության երեք տարբերակներ՝ ադեկվատություն, դանդաղում (հետ ընկնել) և առաջ անցում։ Հասունության տարիքում զարգացման սոցիալական իրադրությունը բարդ է և բազմանշանակ։ Դա կապված է և տարիքի ընդհանուր յուրահատկության հետ, որի շրջանակներում ինչ-որ պահի սկսվում է կենսաբանական ծերացումը, և անձնային-անհատական առանձնահատկությունների նշանակության կտրուկ մեծացման հետ։
Հոգեբանական տարիքով խրոնոլոգիական տարիքից առաջ անցնելը նշանակում է վաղաժամ ծերացում։ Շատ հաճախ դա կապված է դրված նպատակների և նրանց իրացման վերջավորության հետ։ Հոգեբանական տարիքն այս դեպքում մի փոքր ավելի մեծ է խրոնոլոգիականից։ Վաղաժամ ծերությունը երբեմն կապված է լինում ծանր հիվանդության, բնական կամ սոցիալական աղետի և այլնի հետ։
Որոշ մարդկանց մոտ սերը, ստեղծագործական ձեռքբերումները կամ հաջողությունները կարող են հանգնել հակառակ ուղղվածությամբ շարժմամբ՝ այսինքն՝ հոգեբանական երիտասարդացման ուղղությամբ։
Հոգեբանական տարիքի դանդաղումը խրոնոլոգիական տարիքից հասուն տարիքում տարբեր բնույթ է կրում։ Հայտնի է, օրինակ ՝ «հավերժ պատանի» տիպը, ով չի կարող և չի ցանկանում մեծանալ։ Նրանք անձնագրային տարիքով հասուն մարդիկ են՝ արտահայտված ինֆանտիլ գծերով։
Բավական տարբեր է ինքդ քեզ երիտասարդ զգալը ստեղծագործական անձանց մոտ։ Այստեղ երիտասարդության զգացման պահպանումը կապված է ներկայում իրական արդյունավետ աշխատանքի և ապագայի նշանակալից պլանների հետ։ Եթե մարդը տրվում է իր սիրած գործին, ապա նրա աշխատանքը կապված չէ վերջնական նպատակների հետ, հետևաբար հոգեբանական անցյալն ինչքան էլ մեծ լինի, այն միշտ փոքր է հոգեբանական ապագայից։ Սեփական աշխատանքի նկատմամբ ստեղծագործական վերաբերմունքի դեպքում մարդու առաջ անընդհատ բացվում են նոր հեռանկարներ. «չէ՞ որ ստեղծագործելու գործընթացն անսահման է»։
Այս երկրորդ դեպքում հոգեբանական տարիքի դանդաղումը, ըստ էության այդքան էլ դանդաղում չէ. երիտասարդական գծերի պահպանումը ամենվին չի խոչընդոտում սեփական անձի իրացմանը, այլ ընդհակառակը առավել հաջող է դա իրականացնում։ Բոլոր հիմնավորումները կան այս դեպքում խոսելու ավելի բարձր, քան ադեկվատ հոգեբանական տարիքի դեպքում, հասունության մակարդակի մասին։
Անձի հեդոնիստական ուղղվածություն
Այս դեպքում անձը փաստացի չի հասնում հասունության, նա այս տարիքային փուլ է մտնում միայն խրոնոլոգիապես։ Նրա անձային զարգացումը, ինչպես նախկինում, չի իրագորվում. նա չի իրագործում իր մարդկային առաքելությունը։ Մեծ մասամբ դեպքերում այս ուղղվածությունը հանգեցնում է ամեն տեսակի բարոյական նորմերի բացակայության, մանր քրեական գործողությունների, երբեմն թմրամոլության, ալկոհոլիզմի։ Արդյունքում, այսպիսի անձինք ֆիզիկապես են հեռանում կյանքից՝ չհասնելով խրոնոլոգիական ծերության։
Անձի էգոիստական ուղղվածություն
Եվ մասնագիտությունը, և ընտանեկան հարաբերությունները որոշվում են էգոիստական դրդապատճառով։ Չնայած նրան, որ այս ուղղվածությամբ մարդիկ ոչ այնքան իրագործում են իրենց մասնագիտական գործունեությունը, որքան մասնագիտական գործողություններ, որոնք նպաստում են գերակայող էգոիստական դրդապատճառի իրացմանը, այնուամենայնիվ այստեղ կարելի է խոսել մասնագիտական արդյունավետության մասին։
Որոշակի մասնագիտության հետ կապելով նյութական բարեկեցությունը, հեղինակությունը, առաջինը լինելու հնարավորությունը՝ մարդը պետք է հասնի մասնագիտական որոշակի վարպետության։ Առաջին հերթին, դա վերաբերում է հեղինակության դրդապատճառին։ Գերազանցության ձգտումը մարդուն ստիպում է աշխատել ուժերի գերլարմամբ. Ամեն ինչ անել արագ և բոլորից լավ։ Համապատասխան ընդունակությունների առկայության դեպքում այսպիսի ձգտումներով կարելի է հասնել բարձր արդնունավետության։
Իհարկե պետք է նշել, որ էգոիստական դրդապատճառները, այդ թվում և հեղինակության դրդապատճառը, հնարավորություն չեն տալիս ստեղծագործական պոտենցիալի դրսևորմանը։
Ստացվում է, որ էգոիստական ուղղվածությունը ենփադրում է «ակմե»-ի՝ մասնագիտական արդյունավետության «գագաթնակետի» առկայություն։
Այս ուղղվածությամբ մարդկանց մոտ ընտանեկան հարաբերություններին ևս բնորոշ են էգոիստական դրդապատճառները։ Այսպիսի մարդկանց բնորոշ չեն էական, արժեքավոր հարաբերությունները։
Հոգևոր-բարոյական, էական ուղղվածություն
Կյանքի առավել կարևոր կողմեր են մասնագիտական գործունեություն ու ընտանեկան հարաբերությունները։ Կարևոր նշանակություն ունեն ծնաև մասնագիտության հետ չկապված սիրելի զբաղմունքները։ Երբեմն չափազանց որոշիչ դեր է կատարում սերը հայրենիքի, բնության նկատմամբ։
Անկախ այն բանից՝ գտնում է մարդն իր մասնագիտության մեջ կոչում, թե ոչ, նրա միակ «առաքելությունը», նրա հոգևոր-բարոյական ուղղվածությունը, պայմանավորվում են իր կյանքի, աշխատանքի, ընտանիքի նկատմամբ, հետաքրքրվածությամբ։ Դրա հետ կապված ստեղծվում են նախադրյալներ նրա ստեղծագործական պոտենցիալի իրացման համար։
Այսպիսով, հասունությունը ամենաերկարատև, ամենանշանակալից փուլն է մարդու կյանքում, երբ նա պետք է բացահայտի իր պոտենցիալը, իրացնի ինքն իրեն բոլոր ոլորտներում, իրականացնի իր առաքելությունը։ Այս առումով, հասունությունը զարգացման նպատակն է, բայց այդ նպատակը պարտադիր չի ենթադրում նրա ավարտ։ Հասունությունը վերջնականապես դուրս է բերում օնտոգենեզի տարբեր ուղիները՝ հասցնելով դրանք իրենց տրամաբանական ավարտին։ Շատ մարդկանց համար հասունությունը միայն խրոնոլոգիական հասկացություն է, որը ոչինչ չի ավելացնում նրանց նախկին ստերեոտիպային գոյությանը։ Ուրիշները շարունակում են հասունության տարիքում իրացնել իրենց, հասնում են որոշակի նպատակների և նվազեցնում իրենց կենսական ակտիվությունը։ Երրորդները շարունակում են զարգանալ, անընդհատ ընդլայնելով իրենց կենսական հեռանկարները։ Մարդկանց մի մասի մոտ էլ առաջանում է ևս մեկ ճգնաժամ տարիքային փուլի միջնամասում, տեղի է ունենում կյանքի ուղու ևս մեկ ճշգրտում։
Աղբյուրներ
Կատեգորիա:Օնտոգենեզ
Լա Կլոտ
Լա Կլոտ (La Clotte), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ժոնզակի շրջանում։ Մտնում է Մոնգիոն կանտոնի կազմի մեջ։
Կոլոսկի (գյուղ, Սակիի շրջան)
Կոլոսկի (Колоски, Oraz), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Օրազ։
Լա Կլոտ
Համայնքի INSEE կոդ՝ 17113։
Կոլոսկի (գյուղ, Սակիի շրջան)
2001 թվականի տվյալներով Կոլոսկի գյուղում բնակվում էր 1 004 մարդ։
Լա Կլոտ
Բնակչություն
Համայնքի բնակչությունը 2010 թվականին կազմում էր 686 մարդ։
Կոլոսկի (գյուղ, Սակիի շրջան)
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
Լա Կլոտ
Արտաքին հղումներ
Կատեգորիա:Ֆրանսիայի համայնքներ
Հակոն IV Ծեր
Հակոն IV Ծեր (Hakon Håkonsson, ), Նորվեգիայի թագավոր (կոնունգ) 1217-1263 թվականներ, Ինգլինգների դինաստիայի ներկայացուցիչ, Հակոն III Սվերեսոն թագավորի ապօրինի որդին։
Մինչ կառավարումը
Նա եղել է Նորվեգիայի թագավոր Հակոն III-ի որդին ծնված ոմն Ինգայից (մոտ 1185-1234 թթ.)։ Հակոնը պատանի տարիքից հայտնվեց հակառակորդ ազնվական կուսակցությունների հակադրության կենտրոնում։ Չնայած այն հանգամանքին, որ նորվեգացի ավատատերերի մի մասը ճանաչեց նրա թագավորական ծագումը, ազնվականների մեկ այլ խումբ հրաժարվեց նրան համարել Հակոն III-ի ժառանգորդը։ Հակոնը ստիպված է եղել փախչել Թրոնհեյմ, ​​որտեղ նրան Ինգե II թագավորը վերցրեց իր խնամակալության տակ։ 1217 թվականին Ինգեի մահից հետո նա հռչակվեց Նորվեգիայի թագավոր, սակայն նրա գահակալական իրավունքները երկար ժամանակ վիճարկվեցին (մասնավորապես Ինոկենտի Պապի կողմից Հակոն IV-ի պաշտոնական ճանաչումը տեղի ունեցավ միայն 1247 թվականին) ։
Ինքնուրույն կառավարում (1240-1263 թվականներ)
Հակոն IV-ի գահակալության տարիները համարվում է Նորվեգիայի «ոսկե դար»։ Այդ ժամանակաշրջանում հիմնադրվել է թագավորական խորհուրդը, Իսլանդիան, Գրենլանդիան և սկզբնական դանիական հողերի մի մասը միացվել են թագավորությանը ։ Արտաքին առևտուրը զարգացավ մասնավորապես Անգլիայի հետ։ Բացի այդ թագավորը հայտնի էր ինչպես արվեստների հովանավոր։
Ըստ Մատթեոս Փարիզի` 1251 թվականին Ֆրիդրիխ II-ի մահից հետո Հռոմի Իննոկենտիոս IV-ը կայսերական գահը առաջարկեց Հակոնին, սակայն նա մերժել է առաջարկը, քանի որ չի ցանկանում լինել Պապի գործիքը շտաուֆենների դեմ պայքարում։
Մոտ 1251 թվականին Հակոն IV-ը պայմանագիր կնքեց Նովգորոդի արքայազն Ալեքսանդր Նևսկու հետ սահմանային վեճերի կարգավորման և տուրքերի հավաքագրման սահմանազատման վերաբերյալ հսկայական տարածքից, որտեղ բնակվում էին կորելներն ու սամիները։
Ընտանիք և երեխաներ
Կանգա Երիտասարդի հետ արտաամուսնական կապից նա ունեցավ որդի և դուստր 1225 թվականի մայիսի 25-ին նա ամուսնացավ յարլ Սքուլ Բորդսոնի և Ռագնֆրիդ Ջոնսդոտերի ավագ դստեր՝ Մարգրետ Սքուլեսդոթերի (1208-1270 թվականներ) հետ։ Երեխաներ`
Ծանոթագրություններ
Կատեգորիա:Նորվեգիայի թագավորներ Կատեգորիա:Միջնադարյան երեխա կառավարիչներ Կատեգորիա:Հետմահու երեխաներ
Մելետի
Մելետի (Meleti), կոմունա Իտալիայում, գտնվում է Լոմբարդիա մարզի Լոդի գավառում ։
Բնակչությունը կազմում է 450 մարդ (2008 թվականի տվյալներով)։ Խտությունը կազմում է 64 մարդ/կմ²։ Տարածքը գրավում է 7 կմ²։ Էլեկտրոնային փոստ՝ 26843։ Հեռախոսային կոդ` 0377։
Կոմունայի հովանավորն է սուրբ Քրիստափորը։ Տոնը նշվում է սեպտեմբերի երրորդ կիրակի օրը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մորա շրջան (Նյու Մեքսիկո)
Մորա շրջան (Mora County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 5.001 կմ² է, բնակչությունը՝ 5.180 մարդ (2000 թ. տվյալներով)։ Շրջկենտրոնն է Մորա բնակավայրը։ Կազմավորվել է 1859 թ.։
Տաուշ (գյուղ, Իգլինսկի շրջան)
Տաուշ (Тауш, Тыуыш), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Սոսնովկա (գյուղ, Բիժբուլյակսկի շրջան)
Սոսնովկա (Сосновка, Сосновка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 60 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Կոլցովո (գյուղ, Սակիի շրջան)
Կոլցովո (Кольцове, Tegeş), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Տեգեշ։
2001 թվականի տվյալներով Կոլցովո գյուղում բնակվում էր 989 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
(6355) Ունիվերմոսկոու
(6355) Ունիվերմոսկոու (Univermoscow), աստերոիդ աստերոիդների գոտու արտաքին մասում։ Հայտնաբերվել է 1969 թվականի հոկտեմբերի 15-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 3,200861 ա. մ., առավելագույնը մոտենում է 2,9505 ա. մ. հեռավորության վրա և հեռանում 3,4512 ա. մ. ։ Արեգակի շուրջ մեկ ամբողջական պտույտ է կատարում 2091,7 երկրային օրվա ընթացքում, իր ուղեծրով շարժվելով միջինում 0,172109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,4° անկյուն։
Արտաքին հղումներ
Կատեգորիա:1969 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Գուրգեն Սահակյան
Գուրգեն Սերոբի Սահակյան, գիտության ականավոր գործիչ, տեսաբան ֆիզիկոս, աստղագետ, գիտությունների դոկտոր (1963), պրոֆեսոր (1964), ՀՀ ԳԱԱ ակադեմիկոս (1982), ՀԽՍՀ գիտության վաստակավոր գործիչ (1970) ։
Հետազոտությունների ոլորտը՝ տարրական մասնիկներ և միջուկային ֆիզիկա, ճառագայթման և տիեզերական ճառագայթների տեսություն, տիեզերական ձգողականության տեսություն և նրա աստղաֆիզիկական կիրառությունները, այլասերված պլազմայի և գերխիտ երկնային մարմինների տեսություն։
Ակադեմիկոս Վիկտոր Համբարձումյանի հետ միասին կատարել են սիստեմատիկ ուսումնասիրություններ միջուկային և ավելի խիտ նյութի ջերմադինամիկական հատկությունների վերաբերյալ, ստեղծել այլասերված բարիոնային գազից կազմված աստղերի մոդելը։ Գործածության մեջ է դրել հիպերոնային աստղեր հասկացությունը։
Առաջինն էր, որ սկսեց ուսումնասիրել նուկլոնները՝ վերլուծելով էլեկտրոնների նուկլոնների վրա առաձգական ցրման անկյունային կախման օրինաչափությունները։ Ուսումնասիրել է այլասերված աստղային նյութի ջերմադինամիկայում π-մեզոնի դերը։ Ցույց է տվել էլեկտրոն-միջուկ իոնիզացման առկայությունը՝ նախկինում ենթադրվող չեզոքացման փոխարեն, ինչպես նաև էլեկտրոն-միջուկ պլազմային վիճակից հոծ միջուկային նյութի վիճակի անցման գոյությունը, որի ժամանակ խտությունը թռիչքով մեծանում է մոտ 500 անգամ։
Կրթություն
Սկզբնական կրթությունը ստանալուց հետո ընդունվել է Գյումրիի շինարարական տեխնիկում և ավարտել է այն 1933 թ.: 1933-1934 թթ. աշխատել է Մեծ Պառնի գյուղի միջնակարգ դպրոցում որպես ֆիզիկայի ու մաթեմատիկայի ուսուցիչ։ 1934-1939 թթ. սովորել է Երևանի պետական համալսարանի ֆիզիկամաթեմատիկական ֆակուլտետում։ Գերազանցությամբ ավարտելով համալսարանը, 1939 թ. ընդունվել է ԽՍՀՄ ԳԱ Պ. Լեբեդևի անվան ֆիզիկայի ինստիտուտի ասպիրանտուրա։ Մի քանի ամիս անց զորակոչվել է Կարմիր բանակ։ 1939-1946 թթ. ծառայել է բանակում, մասնակցել Հայրենական մեծ պատերազմին։ Մասնակցել է Հունգարիայի, Ավստրիայի և Չեխոսլովակիայի ազատագրման մարտերին։ Զորացրվելուց հետո, 1946-1949 թթ. շարունակել է սովորել է ԽՍՀՄ ԳԱ Պ. Լեբեդևի անվան ֆիզիկայի ինստիտուտի ասպիրանտուրայում խորհրդային հանրահայտ ֆիզիկոսներ Նոբելյան մրցանակի դափնեկիր ակադեմիկոս Իգոր Տամմի ու ԽՍՀՄ ԳԱ թղթակից անդամ Դմիտրի Բլոխինցևի ղեկավարությամբ։ Առաջին աշխատանքները նվիրված են եղել ատոմական միջուկի ու նուկլոնի կառուցվածքի ուսումնասիրմանը բարձր էներգիաների էլեկտրոնների ցրման միջոցով։ Գուրգեն Սահակյանի կողմից առաջին անգամ դրվել է նուկլոնի բարդ կառուցվածքի հարցը և ներմուծվել է այդ մասնիկների ֆորմֆակտորի գաղափարը։ Հիսունական թվականների կեսերին նուկլոնների կառուցվածքի հետազոտումը դարձավ բարձր էներգիաների ֆիզիկայի առավել կարևոր խնդիրներից մեկը։
Գիտակրթական ձեռքբերումներ
1950 թ. Գուրգեն Սահակյանը պաշտպանել է գիտությունների թեկնածուական ատենախոսություն և անցել աշխատանքի Երևանի պետական համալսարանում։ 1951 թ. հիմնադրել է ԵՊՀ-ի Տեսական ֆիզիկայի ամբիոնը, որը ղեկավարել է մինչև 1985 թ.: 1963 թ. Գուրգեն Սահակյանը Մոսկվայում պաշտպանել է գիտությունների դոկտորական ատենախոսություն, 1964 թ. շնորհվել է պրոֆեսորի կոչում։ 1965 թ. ընտրվել է ՀԽՍՀ ԳԱ թղթակից անդամ, 1982-ին՝ ակադեմիկոս։
Գուրգեն Սահակյանը հեղինակ է շուրջ 200 գիտական հոդվածների, մի շարք մենագրությունների, ուսումնական ձեռնարկների և դասագրքերի, այդ թվում՝ Равновесные конфигурации вырожденных газовых масс, М., 1972 г., Физика нейтронных звезд, Дубна, 1995 г., Основы релятивистской теории гравитации, Ереван, 1987 г., մենագրությունների, որոնք թարգմանվել են անգլերեն, ֆրանսերեն և գերմաներեն լեզուներով։ Համահեղինակ է Քվանտային մեխանիկա, Երևան, 1972, 2009 թ․, ռուսերեն լեզվով՝ 1982 թ․ դասագրքի։ Նա զբաղվել է տարրական մասնիկների ֆիզիկայի և տիեզերական ճառագայթների հետազոտությամբ։ Ստացված արդյունքներն ամփոփվել են Էներգետիկական սպեկտրներ և տիեզերական ճառագայթման մասնիկների միջուկային փոխազդեցություններ, Երևան, 1958 թ․ մենագրության մեջ։
Տեսական աստղաֆիզիկայի բնագավառում Գուրգեն Սահակյանը և Վիկտոր Համբարձումյանը 1960-ական թվականներից սկսած ստեղծեցին նոր ուղղություն՝ գերխիտ աստղերի ֆիզիկա, կառուցեցին գերխիտ աստղային կոնֆիգուրացիաների մոդելներ, հայտնաբերեցին հարաբերականության ընդհանուր տեսության նոր՝ զանգվածի անոմալ պակասորդի երևույթը։ Այս արդյունքները կարևոր նշանակություն ունեն գերխիտ երկնային մարմինների կոսմոգոնիական ուսումնասիրություններում։
Գուրգեն Սահակյանի հմուտ կազմակերպչական գործունեության արդյունքում Տեսական ֆիզիկայի ամբիոնում ձևավորվել է հետազոտական կոլեկտիվ, որը գերխիտ աստղերի ֆիզիկայի բնագավառում համաշխարհային առաջատար խմբերից է։ Այսօր նրա աշակերտներն ղեկավարում են ԵՊՀ ֆիզիկայի ու ռադիոֆիզիկայի ֆակուլտետները, ինչպես նաև մի շարք ամբիոններ։ Սկսած 1979 թ. Տեսական ֆիզիկայի ամբիոնը, Գուրգեն Սահակյանի ղեկավարությամբ, եղել է ԽՍՀՄ գլխամասային ամբիոն Գերխիտ երկնային մարմինների ֆիզիկա թեմատիկայով։
Պարգևատրվել է Լենինի (1986), Հայրենական պատերազմի 2-րդ կարգի (1945) և Ժողովուրդների բարեկամության (1981) շքանշաններով։
Ծանոթագրություններ
Կատեգորիա:Հայ աստղագետներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:ՀՀ ԳԱԱ ակադեմիկոսներ Կատեգորիա:Ֆիզիկոսներ այբբենական կարգով Կատեգորիա:Հայ պրոֆեսորներ Կատեգորիա:20-րդ դարի ֆիզիկոսներ Կատեգորիա:Խորհրդային ֆիզիկոսներ
Ջուրակենց
Ջուրակենց, գյուղ Արևմտյան Հայաստանում, Էրզրումի վիլայեթի Սպերի գավառակում ։ Գտնվում էր Սպեր քաղաքից 2-3 կմ հարավ-արևմուտք, Ջուրըկից գետի ափին։
Պատմություն
Հայերը կոտորվել են, իսկ ողջ մնացածները բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
1909 թվականին ուներ 35 տուն հայ և թուրք բնակիչ։
Ծանոթագրություններ
Կատեգորիա:Արևմտյան Հայաստանի գյուղեր
Բուլղարիայի գետեր
Բուլղարիայի գետեր, կազմում են համեմատաբար խիտ ցանց (բացառությամբ Դանուբի ցածրավայրի արևելյան հատվածքը), մեծամասնությունը ունի ոչ մեծ երկարություն և լեռնային բնույթ, որ իրենց ամառվա շրջանում դարձնում է ծանծաղ։ Միակ նվարկելի գետը Դանուբն է։ Բուլղարիայի Դանուբի խոշորագույն վտակն ու երկարությամբ երկրի երկրորդ գետն է Իսկիրը։ Էգեյան ծովի ավազանի գետերից առավել ջրառատ են Մարիցան և Մեստան։ Գետերը հիդրոէներգետիկայի և ոռոգման համար մեծ նշանակություն ունեն։ Գետերի վրա կառուցված են մեծ քանակով ջրամբարներ ։
Երկարությամբ առավել խոշոր գետերի ցանկ
Ստորև ներկայացված է Բուլղարիայի երկարությամբ առավել խոշոր գետերի ցանկը ՝
Ծանոթագրություններ
Կատեգորիա:Գետերի ցանկեր ըստ երկրի Կատեգորիա:Բուլղարիայի գետեր Կատեգորիա:Բուլղարիայի աշխարհագրություն Կատեգորիա:Ցանկեր:Բուլղարիա
Պոնտե Նիցա
Պոնտե Նիցա (Ponte Nizza), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 858 մարդ (2008 թվական)։ Խտությունը կազմում է 37 մարդ/կմ²։ Տարածքը 23 կմ² է։ Փոստային ինդեքս՝ 27050։ Հեռախոսային կոդ՝ 0383։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Ժողովրդական երգիչ (հեռուստատեսային նախագիծ)
«Ժողովրդական երգիչ», հեռուստատեսային նախագիծ, որը արթուն է պահում հայկական, ազգային երգը՝ բացահայտելով նոր տաղանդներ։
Պատմություն
Արդեն չորս եթերաշրջան է, ինչ Հայաստանից, Արցախից, և Սփյուռքից այս նախագծին են միանում հազարավոր երգասերներ՝ փորձելով ստանալ «ժողովրդական երգչի» կոչում։
1-ին եթերաշրջան
Նախագծի առաջին եթերաշրջանում հաղթող ճանաչվեց Սևակ Ամրոյանը, երկրորդ հորիզոնականը կիսեցին Նարեկ Պողոսյանը և Արմեն Դավթյանը։
2-րդ եթերաշրջան
Նախագծի երկրորդ եթերաշրջանում հաղթող ճանաչվեց Հայկուհի Բաբախանյանը։
Խախմատի
Խախմատի (ხახმატი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1900 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Միռդու
Միռդու (Mõrdu), գյուղ Էստոնիայի Լյաենեմաա նահանգի Կուլլամաա շրջանում։
Ադանայի թեմ
Հայ Առաքելական եկեղեցու Կիլիկիո պատրիարքության Ադանայի թեմ, մինչև 1915 թվականի հայոց ցեղասպանությունը գործած թեմ Հայ Առաքելական եկեղեցու Կիլիկիայի պատրիարքության կազմում, որի կենտրոնը եղել է Ադանա քաղաքը ։
Միռդու
2011 թվականի տվյալներով գյուղում բնակվում էր 14 մարդ։
Ադանայի թեմ
Ադանայի թեմի իրավազորության մեջ էին մտնում Օսմանյան կայսրության Ադանայի, Մերսինի և Իչիլի սանջակների տարածքները։ 1911 թվականի տվյալներով Ադանայի թեմի Հայ առաքելական եկեղեցու հավատացյալների թիվը 35'000 էր, համայնքները 16-ն էին , հավատացյալ հայ բողոքականները՝ 900-ը , Հայ կաթոլիկ եկեղեցու հետևորդները՝ 2000-ը ։
Միռդու
Արտաքին հղումներ
Կատեգորիա:Էստոնիայի Լյաենեմաա նահանգի Կուլլամաա շրջանի բնակավայրեր Կատեգորիա:Էստոնիայի գյուղեր
Ադանայի թեմ
Թեմն ուներ 12 եկեղեցի ։
Նշումներ
Կատեգորիա:Հայ առաքելական եկեղեցու վերացված թեմեր
Էմիր Կուստուրիցա
Էմիր Նեմանյա Կուստուրիցա (Емир Немања Кустурица, ), սերբ կինոռեժիսոր, երաժիշտ ու դերասան, ով պարգևների է արժանացել Եվրոպայի խոշորագույն փառատոներում, այդ թվում նաև՝ երկու «Ոսկե արմավենի» մրցանակների Կաննի կինոփառատոներում, Պատվավոր լեգեոնի շքանշանի ասպետ, Սերբիայի Հանրապետության Գիտությունների ակադեմիայի արտասահմանյան անդամ ։ Բացի կինոյում աշխատանքներից, Կուստուրիցան հայտնի է որպես The No Smoking Orchestra ֆոլկ-ռոք խմբի մասնակից։
2007 թվականի սեպտեմբերի 8-ին Կուստուրիցան՝ մի շարք այլ սերբ գործիչների հետ ճանաչվեց ՅՈՒՆԻՍԵՖ-ի բարի կամքի դեսպան Սերբիայում։ Այժմ Կուստուրիցան բնակվում է Դրվենգրադում։ Վերջինս մի գյուղ է, որը կառուցվել է հենց Կուստուրիցայի կողմից՝ «Կյանքը հրաշալի է» ֆիլմի համար։
Վաղ տարիներ
Կուստուրիցան ծնվել է 1954 թվականի նոյեմբերի 24-ին Սարաևոյում, այդ ժամանակ դեռևս Հարավսլավիայի կազմի մեջ մտնող Բոսնիայի և Հերցեգովինայի միացյալ հանրապետության մայրաքաղաքում (ներկայումս Սարաևոն անկախ Բոսնիա և Հերցեգովինա հանրապետության մայրաքաղաքն է)։ Ծնողները մուսուլմաններ են, սակայն հենց իր՝ Կուստուրիցայի պնդմամբ նրա հեռավոր նախնիները ուղղափառ սերբեր են եղել ։ Պատմական աղբյուրների համաձայն՝ Կուստուրիցայի հայրական կողմի նախնիները եկել են Բիլեչա քաղաքի մոտակայքում գտնվող Պլանե գյուղից, իսկ ծագումը Կյուստենդիլի բուլղարական գնչուներից է։ Հայրը՝ Մուրատ Կուստուրիցան, Կոմունիստական կուսակցության անդամ էր և աշխատում էր Բոսնիայի և Հերցեգովինայի տեղեկատվության նախարարությունում ։
Կրթությունը Պրահայում
Պրահայում սովորելու տարիներին Կուստուրիցան նկարահանել է իր առաջին աշխատանքները՝ կարճամետրաժ «Ճշմարտության մի մասը» (1971) և «Աշուն» (1972) ֆիլմերը։
Դիպլոմային աշխատանք դարձավ «Հերնիկա» (1978) 25 րոպեանոց ֆիլմը, որը պատմում է հրեական ընտանիքից մի տղայի մասին, ով ապրել է 1930 թվականների վերջիներին։ Ֆիլմն ուղղված էր ընդդեմ նացիզմի և հակասեմականության։ Կուստուրիցան միաժամանակ այդ ֆիլմի ռեժիսորն էր, սցենարիստը, օպերատորը, ստացել է գլխավոր մրցանակը Կառլովի Վարիի ուսանողական փառատոնի ժամանակ։
Սարաևո
Վերադառնալով Սարաևո՝ Կուստուրիցան տեղի հեռուստատեսության համար նկարահանեց 2 ֆիլմ։ 1978 թվականին նա ստեղծեց «Հարսները գալիս են» (Nevjeste Dolaze) ֆիլմը, որը, սակայն, չցուցադրվեց բարոյա-էթիկական պատկերացումների պատճառով ։ Ավելի ուշ Կուստուրիցան e petit livre d’Emir Kusturica գրքում հրապարակված իր հարցազրույցում ասել է, որ այդ ֆիլմը նկարելը իր կյանքի ամենահամարձակ քայլն էր, քանի որ նրանում շոշափված թեմաներն արգելված էին սոցիալիստական Հարավսլավիայում։ «Հարսները գալիս են» ֆիլմի նկարահանումով սկսվեց Կուստուրիցայի համագործակությունը օպերատոր Վիլկո Ֆիլաչեի հետ։ 1979 թվականին ստղծվեց «Սրճարան „Տիտանիկ“» ֆիլմը (Bife “Titanik”)՝ Իվո Անդրիչի սցենարով։ Այդ ֆիլմի, ինչպես նաև «Գերնիկի» ֆիլմի գործողությունները ծավալվում են 2-րդ Համաշխարհային պատերազմի ժամանակ Սարաևո քաղաքում։